માનવમિત્ર, નવી દિલ્હી : ભારતમાં ઇચ્છામૃત્યુનાં મામલે સુપ્રિમ કોર્ટે ઐતિહાસિક ચુકાદો આપ્યો છે. સુપ્રિમ કોર્ટે શરતો સાથે ભારતમાં ઇચ્છામૃત્યુને લીલીઝંડી આપી દીધી છે. ચુકાદાને લઇને પહેલાથી લોકોની નજર સુપ્રિમ કોર્ટ પર કેન્દ્રિત હતી. સુપ્રિમ કોર્ટે આ સંબંધમાં કરવામાં આવેલી અરજી પર સુનાવણી ચલાવતી વેળા મરણાસન્ન વ્યક્તિ દ્વારા ઇચ્છામૃત્યુ માટે લખવામાં આવેલી વસિયત અથવા તો લિવિંગ વિલને ગાઇડલાઇન્સ અથવા તો માર્ગદર્શિકા સાથે કાયદાકીય માન્યતા આપી હતી.